
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 90 


10 Φεβρουάριου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Νέου Κανονισμού Λειτουργίας Μαθητικών 

Εστιών του ΟΑΕΔ . 1 

Τροποποίηση της Υ4β/οικ. 9239/20.9.94 απόφασης 

Υπ. Υγείας, Πρόνοιας και Κοιν. Ασφαλίσεων. 2 

Αύξηση ασφαλίστρου εξαγοράς προϋπηρεσιών ίου Τα- 
μείου Αρωγής Υπαλλήλων Υπουργείων Προεδρίας 

Κυβερνήσεως και Εξωτερικών. 3 

Αύξηση ασφαλίστρου εξαγοράς προϋπηρεσιών τουΤα- 
μείου Αρωγής Υπαλλήλων Αρμοδιότητας Υπουρ¬ 
γείου Εθνικής Παιδείας και θρησκευμάτων. 4 

Αναγνώριση και εξαγορά στο Ταμείο Επικουρικής 
Ασφάλισης και Πρόνοιας Προσωπικού Ελληνικής 
Ραδιοφωνίας - Τηλεόρασης και Τουρισμού, του 
χρόνου για τον οποίο επιστράφηκαν οι εισφορές . 5 
Παροχή αδείας για την αύξηση με δημόσια εγγραφή του 
μετοχικού κεφαλαίου της «ΑΣΠΙΣ ΕΠΕΝΔΥΤΙΚΗ 
Α.Ε.Ε.Χ.» και την εισαγωγή των μετοχών της στην 
κύρια αγορά του Χρηματιστηρίου Αξιών Αθηνών και 
για την τροποποίηση του άρθρου 5 του καταστατι¬ 
κού της . ® 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 40266 Π> 

Έγκριση Νέου Κανονισμού Λειτουργίας Μαθητικών 
Εστιών του ΟΑΕΔ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθ. 11 του Ν.Δ. 212/69 «Περί Ορ- 
γανώσεως και Διοικήσεως του Οργανισμού Απασχόλησης 
Εργατικού Δυναμικού» ΦΕΚ 11 21 Α/14.6.69. 

2. Τις διατάξεις του άρθρ. 15 παρ. 2 του Ν. 709/77 
(ΦΕΚ 282/Α/27.9.77) «Περί καθιερώσεως κινήτρων 
επαγγελματικής κατάρτισης εργατικού δυναμικού και 
ρυθμίαεως συναφών θεμάτων». 

3. Την απόφαση του Αντιπροέδρου του Δ.Σ. του ΟΑΕΔ 
αριθ. 81755/4.8.82, με την οποία τα Οικοτροφεία του 
ΟΑΕΔ μετονομάστηκαν σε Μαθητικές Εστίες. 

4. Τον Κανονισμό Λειτουργίας Μαθητικών Εστιών του 


ΟΑΕΔ, που εκδόθηκε από το ΔΣ του ΟΑΕΔ την πρόταση 
του Δ.Σ. του Ο.Α.Ε.Δ. (απόφαση 1574/35/27.9.94, έγ¬ 
γραφο 116462/4.10.94). 

5. Από τις διατάξεις της νέας αυτής απόφασης δεν προ- 
καλείται πρόσθετη δαπάνη σε βάρος του κρατικού προϋ¬ 
πολογισμού, ούτε του προϋπολογισμού του ΟΑΕΔ <έγ- 
γραφ. Ο.Α.Ε.Δ. αριθ. 119267/10.11.94), αποφασί¬ 
ζουμε: 

Εγκρίνουμε τον Νέο Κανονισμό Λειτουργίας Μαθητικών 
Εστιών του ΟΑΕΔ, όπως μας υποβλήθηκε με την απόφαση 
1574/27.9.94 του Δ.Σ. του Ο.Α.Ε.Δ. (έγγραφο 116462/ 
4.10.94). 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με τον υπόψη Κανονισμό. 

Αθήνα, 7 Δεκεμβρίου 1994 

Ο ΥΠΟΥΡΓΟΣ 

ΙΟΑΝΝΗΣ ΧΚΟΥΛΑΡΙΚΗΖ 


ΚΑΝΟΝΙΣΜΟΣ ΛΕΙΤΟΥΡΓΙΑΣ ΜΑΘΗΤΙΚΟΝ ΕΣΤΙΩΝ 
"Αρθρο 1 

Προσωπικό Μαθητικής Εστίας 

Το προσωπικό της Μ.Ε. διακρίνεται σε Διοικητικό, Ειδι¬ 
κών Καθηκόντων και Βοηθητικό. 

Το Διοικητικό Προσωπικό αποτελούν ο Διευθυντής, ο 
Διαχειριστής, ο Γραμματέας και οι Επιτηρητές. 

Το προσωπικό Ειδικών Καθηκόντων αποτελούν οι Κοι¬ 
νωνικοί Λειτουργοί και οι Νοσοκόμες. 

Το Βοηθητικό Προσωπικό αποτελούν ο Μάγειρας, ο 
Βοηθάς Μαγείρου, Τραπεζοκόμος, ο Συντηρητής, ο Απο- 
θηκόριος, ο Νυχτοφύλακας και οι Καθαρίστριες. 

ΚΑΘΗΚΟΝΤΑ ΠΡΟΣΩΠΙΚΟΥ 
Άρθρο 2 

, ΔΙΕΥΘΥΝΤΗΣ 

1. Ο Διευθυντής προΐσταται όλων των Υπηρεσιών της 
Μαθητικής Εστίας και είναι υπεύθυνος για την εκτέλεση 
των εντολών των προϊσταμένων Υπηρεσιών. 

2. Είναι υπεύθυνος για την εφαρμογή των διατάξεων 
του παρόντος κανονισμού και των αποφάσεων και εγκυ¬ 
κλίων διαταγών της Διοίκησης. 

3. Φροντίζει για ίη σωστή διαβίωση των αικοτρόφων. 

4. Συνεργάζεται με τους Διευθυντές των Σχολών που 
φοιτούν οι μαθητές της Μαθητικής Εστίας και ενημερώνε¬ 
ται για την τακτική φοίτηση των οικοτρόφων και την εν γέ- 
νει συμπεριφορά τους. Επίσης δύναται να συνεργάζεται 
με τους Εργοδότες στους οποίους εκπαιδεύονται οι οκό- 

1 τροφοί. 

5. Φροντίζει να ενημερώνονται οι Γονείς και οι Κηδεμό¬ 
νες των οικοτρόφων για την διαγωγή τους. 

6. Φροντίζει για την τήρηση της τάξης και πειθαρχίας 
και επιβάλλει στους οικοτρόφους τις προβλεπόμενες από 
τον παρόντα κανονισμό πειθαρχικές κυρώσεις. 

7. Συγκαλεί σε τακτά χρονικά διαστήματα συμβούλιο 
στο οποίο υποχρεωτικά παρευρίσκεται όλο το προσωπικό 
της Μαθητικής Εστίας για την εξέταση των παρουσιαζο- 
μένων προβλημάτων σχετικά με τη κανονική λειτουργία 
της Μαθητικής Εστίας. 

8. Καταρτίζει το πρόγραμμα εσωτερικής λειτουργίας 
της Μαθητικής Εστίας. 

9. Φροντίζει για την εφαρμογή του προγράμματος σίτι¬ 
σης των οικοτρόφων. 

10. Φροντίζει για τη σύνταξη του προγράμματος απα¬ 
σχόλησης του πόσης φύσεως προσωπικού της Μαθητικής 

11 Εγκρίνει κάθε δαπάνη μέσα στα όρια της πάγιας 
προκαταβολής και σύμφωνα με τις υπάρχουσες διατάξεις 
για την λειτουργία και συντήρηση της Μαθητικής Εστίας. 

12. Τηρεί τη σφραγίδα της Μαθητικής Εστίας, υπογρά¬ 
φει και θεωρεί κάθε έγγραφο που αφορά την εν γένει λει¬ 
τουργία της Μαθητικής Εστίας. 

13. Είναι υπόλογος με τον Διαχειριστή απέναντι στη 
Διοίκηση για όλα τα υπάρχοντα υλικά και τη Διαχείριση της 
Μαθητικής Εστίας. 

14. Επιμελείται για την τήρηση μέτρων σχολαστικής κα¬ 

θαριότητας και όρων υγιεινής και ασφάλειας τόσο για τους 
οικοτρόφους όσο και για το προσωπικό της Μαθητικής 
Εστίας. η { 

15. Συντάσσει και υποβάλλει αρμοδίως κάθε έκθεση ■ 

διοικητικής και οικονομικής φύσεως που αφορά τη λει¬ 
τουργία της Μαθητικής Εστίας. ι 

16. Γίροΐσταται της επιτροπής παραλαβής τροφίμων 
που αποτελείται από τον Διαχειριστή, τον Επιτηρητή Υπη¬ 
ρεσίας και τον Μάγειρα. 

17 Χορηγεί άδειες διανυκτέρευσης στους Οικότρο- 
φους κατά τις μη εργάσιμες ημέρες. 

18. Τηρεί με τη βοήθεια και του υπόλοιπου προσωπικού 0 
τα βιβλία που προβλέπονται κάθε φορά από τις εκάστοτε η 
εγκυκλίους. 

19. Αναθέτει καθήκοντα υπευθυνότητας στο πρόσω- 0 
πικό της Μαθητικής Εστίας ανάλογα με τις εκάστοτε ανά- 0 
γκες. 

20. Συνεργάζεται με τους οικοτρόφους και ιδιαίτερα με Γ 
την εκλεγμένη επιτροπή των οικοτρόφων για ία θέματα κι 
που τους απασχολούν. 

21. Διαχειρίζεται την πάγια προκαταβολή, είναι υπόλο- Τί 

γος γι αυτή και είναι υπεύθυνος για την προμήθεια των 
αναγκαιούντων υλικών. β< 

22. Τα ανωτέρω καθήκοντα απόντος του Διευθυντή, 

εκτελούνται από τον νόμιμο αντικαταστάτη του. αν 


Διευθυντή εκτελεί τη γραφική εργασία της Μαθητικής 
Εστίας, τηρεί υπεύθυνα το αρχείο, διεξάγει την αλληλο¬ 
γραφία και διεκπεραιώνει κάθε έκτακτη εξωτερική εργα¬ 
σία. Αποσφραγίζει τα εισερχόμενα στη Μαθητική Εστία 
έγγραφα μόνο κοινής αλληλογραφίας και θέτει αυτά 
υπόψη του Διευθυντή. Τα έμπιστέ υπκά παραδίδονιαι 
στον Διευθυντή προκειμένου να τα αποσφραγίσει Συ¬ 
ντάσσει τις καταστάσεις μεταβολών του προσωπικού και 
τις υποβάλλει αρμοδίως. Ο Γραμματέας, εφόσον δεν 
υπάρχει Διαχειριστής, εκτελεί και τα καθήκοντα της δια¬ 
χείρισης. 

Αρθρο 4 


Άρθρο 3 
ΓΡΑΜΜΑΤΕΑΣ 

Ο Γραμματέας με την εποπτεία και τις οδηγίες του 


^ ΔΙΑΧΕΙΡΙΣΤΗΣ 

Ο Διαχειριστής με την εποπτεία και τις οδηγίες του Δ/ 
;ς ντή είναι υπεύθυνος για όλα τα θέματα διαχείρισης και 
Εστίας ^ των πε Ρ'°υσιακών στοιχείων της Μαθητικής 

2. Τηρεί στατιστικά στοιχεία κόστους σίτισης των οικο- 
- "ΓΡδφων τα οποία υποβάλλει στο τέλος κάθε έτους στην 
; αρμόδια Διεύθυνση του Οργανισμού. 

3. Εκτελεί κάθε είσπραξη και πληρωμή σχετικά με τη 

• "®! Τ0υρ Υΐα ^ Μαθητικής Εστίας κατόπιν εντολής του Δ/ 

·. ντή. 

4 Τηρεί όλα τα διαχειριστικά βιβλία της Μαθητικής 
Εστίας. 

. 5. Εφόσον δεν υπάρχει γραμματέας εκτελεί και τα κα¬ 

θήκοντα αυτού. 

ι 6. Είναι υπεύθυνος για τη συντήρηση και φύλαξη των 
υλικών αναλωσίμων και μη που βρίσκονται στις αποθή¬ 
κες. 

7. Είναι υπεύθυνος με τον Διευθυντή για την έγκαιρη 
προμήθεια των χρησιμοποιουμένων από τη Μ.Ε. υλικών 

8. Διενεργεί στο τέλος κάθε έτους ή όποτε διαταχθεί, 
απογραφή όλων των περιουσιακών στοιχείων της Μαθητι¬ 
κής Εστίας. 

Τη Ρ εΙ το αρχείο της διαχείρισης στο οποίο φυλάσσει 
τα διαχειριστικά βιβλία και τους αρχικούς ψακέλλους. 

Αρθρο 5 
ΕΠΙΤΗΡΗΤΕΣ 

1. Οι επιτηρητές είναι άμεσοι βοηθοί του Δ/ντή ή του 
αντικαταστάτη του στον οποίο αναφέρουν κάθε συμβάν 
που έλαβε χώρα στη Μαθητική Εστία. 

2. Τηρούν το βιβλίο συμβάντων της Μαθητικής Εστίας 
στο οποίο αναγράφουν κάθε παρατήρηση σχετικά με τους 
οικοτρόφους και τα συμβάντα του εικοσιτετραώρου. 

3. Φροντίζουν για την ανακοίνωση ή τοιχοκόλληση των 
εντολών της Διεύθυνσης προς το προσωπικό και τους οι- 
κοτρόφους. 

4. Φροντίζουν για την έγερση και κατάκλιση των οικο- 
τρόφων. 

5 _ Ενεργούν για την άμεση κλήση των Υπηρεσιών Α’ 
ροπ ιών ή ιατρού και αν χρειαοθεΐ τη μεταφορά του οικο- 
τρόφου στο Νοσοκομείο. Σε απουσία του Δ/ντή ή του 
αντικαταστάτη του φροντίζουν για την έγκαιρη κλήση της 
πυροσβεστικής υπηρεσίας ή των οργάνων δημόσιας τάξης 
Π Τίον υπευθύνων υπαλλήλων του οργανιομοϋ. 

6. Φροντίζουν για τη διανομή της αλληλογραφίας των 
οικοτρόφων. 

7. Επιβλέπουν την τήρηση της γενικής καθαριότητας 

της Μαθητικής Εστίας. 

8. Φροντίζουν για την ομαλή διανομή του φαγητού. 

9. Φροντίζουν για την αλλαγή των ειδών κλινοστρωμής 
και σε συνεργασία με τον Διαχειριστή συγκεντρώνουν, 
αποστέλλουν και παραλαμβάνουν από το πλυντήριο τα πα¬ 
ραπάνω είδη. 

10. Αναφέρουν στον Δ/ντή ή τον αντικαταστάτη του 
κάθε δυσκολία ή παράπτωμα του οικοτρόψου. 

11. Ενημερώνουν τον Κοινωνικό λειτουργό και συνερ¬ 
γάζονται με αυτόν για κάθε θέμα που αφορά τους οικο- 
τρόψους. 

12. Είναι υποχρεωμένοι να συμπεριφέρονται υποδειγ¬ 
ματικά προς τους οικοτρόφους. 

13. Ελέγχουν καθημερινά τους χώρους της Μαθητικής 
Εστίας και αναφέρουν στον Δ/ντή ή τον αντικαταστάτη 
του ή τον συντηρητή κάθε βλάβη και φθορά που παρατη¬ 
ρούν και είναι υπεύθυνοι να παρακολουθήσουν την απο¬ 
κατάστασή τους. 

14. Όταν εκτελοΰν νυχτερινή βάρδια ασκούν και τα πε- 
ριγραφόμενα καθήκοντα του νυχτοφύλακα (στο άρθρο 

13). 

15. Επιτηρούν την κεντρική είσοδο της Μ.Ε. και ελέγ¬ 
χουν κάθε εισερχόμενο και εξερχόμενο. 

Αρθρο 6 
ΑΠΟΘΗΚΑΡΙΟΣ 

1. Ο Αποθηκάριος είναι βοηθός του Διαχειριστή και 
υπεύθυνος για την ακριβή τήρηση και ενημέρωση των 
καρτελλών υλικών και τροφίμων στις οποίες καταχωρού- 
νται τα δελτία εισαγωγής, εξαγωγής και επανεισαγωγής 
που συντάσσονται από τον Διχειριστή και φυλάσσονται σε 
φακέλλους κατά χρονολογική σειρά. 

2. Παραλαμβάνει και φυλάσσει υπεύθυνα στην αποθήκη 
όλα τα εισαγόμενα υλικά της Μ.Ε. και παραδίδει αυτά 
στους αρμοδίους των σχετικών δελτίων. 

3. Είναι υπεύθυνος για τη διατήρηση και διαφύλαξη των 
τροφίμων σε άριστη κατάσταση και φροντίζει για την τάξη 
και καθαριότητα των αποθηκών. 

4. Ενημερώνει τον Διαχειριστή για τα αποθέματα των 
αποθηκών, 

Αρθρο 7 
ΝΟΣΟΚΟΜΟΣ 

1. Βοηθά τον Ιατρό στην εκτέλεση των καθηκόντων του. 

2. Παρακολουθεί και εφαρμόζει τις οδηγίες του Ιατρού 
για τους ασθενείς οικοτρόφους. 

3. Πορέχειτις πρώτες βοήθειες σε περίπτωση ατυχήμα¬ 
τος και νοσηλεύει τους οικοτρόφους, φροντίζει για την 
άμεοη κλήση του Ιατρού ή του ασθενοφόρου και συνο¬ 
δεύει τους ασθενείς στο Νοσοκομείο. 

4. Είναι υπεύθυνος για την κατάσταση και εμφάνιση του 
αναρρωτηρίου. 

5. Συντάσσει κατά τις οδηγίες του Ιατρού τα ατομικά 
φύλλα υγείας κατά την εισαγωγή των οικοτρόφων και ενη¬ 
μερώνει αυτά, τηρεί δε το σχετικό αρχείο. 

6. Ενημερώνει τους γονείς και κηδεμόνες και εργοδό¬ 
τες των οικοτρόφων για την ασθένειά τους, 

7. Τηρεί στατιστικά στοιχεία υγείας των οικοτρόφων και 
υποβάλλει αυτά αρμοδίως σε συνεργασία με τον Ιατρό. 

8. Βοηθά και συμβουλεύει τους οικοτρόφους σε θέματα 
υγείας. 


9. Συνεργάζεται και ενημερώνει τον Κοινωνικά Λει¬ 
τουργό. 

10. Συνεργάζεται με τον Δ/ντή της Μ.Ε. και επισκέπτε¬ 
ται τακτικά τους ασθενείς στο Νοσοκομείο μετά από συ- 
νενδηση μαζί του. 

11. Φροντίζει για την τήρηση των μέτρων υγιεινής στους 
χώρους της Μ.Ε. 

Άρθρο 8 

ΚΟΙΝΩΝΙΚΟΣ ΛΕΙΤΟΥΡΓΟΣ 

1. Έργο του Κοινωνικού Λειτουργού είναι η πρόληψη 
και αντιμετώπιση προβλημάτων που έχουν σχέση με την 
προσαρμογή των μαθητών στην ομαδική ζωή της Μαθητι¬ 
κής Εστίας, με την ατομική και οικογενειακή τους κατά¬ 
σταση και με την πρόοδό τους στην εκπαίδευση και εργα¬ 
σία. 

2. Συμπληρώνει και ενημερώνει το «Ατομικό Δελτίο» 
κάθε μαθητή που περιλαμβάνει τα στοιχεία της ατομικής 
και οικογενειακής κατάστασης το οποίο μαζί με οπουδή¬ 
ποτε άλλο έγγραφο που αφορά τον μαθητή αποτελεί εμπι- 
στευτικό υλικό και φυλάσσεται σε ειδικό φάκελλο. 

3. Συνεργάζεται με τους μαθητές που παρουσιάζουν 
ιδιαίτερο προβλήματα και με τους γονείς ή κηδεμόνες, με 
το εκπαιδευτικό προσωπικό, με τον εργοδότη και με 
οποιοδήποτε πρόσωπο, αν επιβάλλεται αυτό από το συ¬ 
γκεκριμένο πρόβλημα. 

4. Συνεργάζεται με υπηρεσίες που μπορούν να βοηθή¬ 
σουν στη σωστή αντιμετώπιση των προβλημάτων των <χ- 
κοτράφων. 

5. Συντάσσει έκθεση κοινωνικής έρευνας, όταν χρειά¬ 
ζεται, σύμφωνα με τις ισχύουσες διατάξεις. 

θ Φροντίζει σε συνεργασία με τον Δ/ντή της Μαθητικής 
Εστίας για την υποδοχή στη Μαθητική Εστία των κοινούρ- 
γιων οικοτρόφων. 

7. Συγκροτεί και λειτουργεί ομάδες Κοινωνικής Εργα¬ 
σίας. 

8. Οργανώνει σε συνεργασία με τον Δ/ντή και τους μα¬ 
θητές γιορταστικές εκδηλώσεις και άλλα ψυχαγωγικά και 
μορφωτικά προγράμματα. 

9. Ενημερώνεται από τις Σχολές που φοιτούν οι οικό- 
τροφοι για τις απουσίες τους και την επίδοσή τους στα μα¬ 
θήματα και στην πρακτική τους άσκηση και τηρεί το βιβλίο 
απουσιών. 

10. Συντάσσει έκθεση πεπραγμένων και την υποβάλλει 
στην αρμόδια Διεύθυνση μέχρι τέλος Ιουλίου. 

Άρθρο 9 

ΜΑΓΕΙΡΑΣ 

1.0 Μάγειρας είναι υπεύθυνος για την έγκαιρη και καλή 
παρασκευή του συσσιτίου καθώς και για τη διανομή του, 
όταν χρειάζεται. 

2. Παραλαμβάνει καθημερινά τα τρόφιμα και τα υπό¬ 
λοιπα αναγκαία υλικά από τον Διαχειριστή ή τον Αποθηκά- 
ριο της Μαθητικής Εστίας σύμφωνα με το πρόγραμμα 
ημερήσιου συσσιτίου και υπογράφει τα δελτία παραλαβής 
εξαχθέντων υλικών από την αποθήκη. 

3. Μετέχει στον καθαρισμό και την προετοιμασία των 
υλικών για την παρασκευή του συσσιτίου. 

4. Ευθύνεται για την απόλυτη καθαριότητα και συντή¬ 
ρηση του μαγειρείου και των σκευών του. 

5. Είναι υπεύθυνος για τη φύλαξη και συντήρηση των 



χρησιμοποιούμενων σκευών, εργαλείων και μηχανηυά- 
των, 

β. ΠροΤσταται του προσωπικού του Μαγειρείου και ανα¬ 
φέρει στον Διευθυντή κάθε θέμα σχετικό με τη λειτουργία 
του Μαγειρείου. 

7. Τον Μάγειρα βοηθά στις παραπάνω εργασίες ο βοη¬ 
θός του και το προσωπικό του μαγειρείου. ’Οταν απουσιά¬ 
ζει ή κωλύεται ο Μάγειρας τα καθήκοντά του εκτελεΐ ο 
βοηθός του. 

Αρθρο 10 
ΤΡΑΠΕΖΟΚΟΜΟΣ 

1. Φροντίζει για την έγκαιρη διανομή του συσσιτίου. 

2. Προετοιμάζει την τραπεζαρία έγκαιρα για τη διανομή 
του συσσιτίου. 

3. Παραλαμβάνει το συσσίτιο και τα υπόλοιπα είδη και 
τα διανέμει στους οικοτρόφους. 

4. Συγκεντρώνει τα χρησιμοποιηθέντα σκεύη της τρα¬ 
πεζαρίας. 

5. Καθαρίζει τα σκεύη και τα έπιπλα της τραπεζα¬ 
ρίας. 

Αρθρο 11 
ΣΥΝΤΗΡΗΤΗΣ 

1. Είναι υπεύθυνος για την καλή συντήρηση του κτιρίου 
φροντίζοντας καθημερινά για την επιδιόρθωση των βλα¬ 
βών της ειδικότητάς του. 

2. Πραγματοποιεί καθημερινά έλεγχο στους χώρους του 

κτιρίου και ενημερώνει τον Διευθυντή ή τον αντικατα¬ 
στάτη του για όλες τις βλάβες και ζημιές που διαπίστωσε 
και είναι υπεύθυνος για την αποκατάσταση των ζημιών 
που δεν είναι της ειδικότητάς του σύμφωνα με τις εντολές 
του Διευθυντή της Μαθητικής Εστίας. ’ ’ 

"Αρθρο 12 
ΚΑΘΑΡΙΣΤΡΙΕΣ 

Ασχολούνται, σύμφωνα με τις οδηγίες του Διευθυντή ή 
του αντικαταστάτη του, με τον καθαρισμό των χώρων δια¬ 
μονής των οικοτρόφων, του εστιατορίου, του μαγειρείου, 
των λουτρών και των κοινόχρηστων χώρων γενικά. 

Ευθύνονται για την καθαριότητα και την καλή εμφάνιση 
της Μαθητικής Εστίας και των επίπλων και σκευών αυτής, 
σύμφωνα με τις οδηγίες του Διευθυντή ή του Επιτη¬ 
ρητή. 

Αρθρο 13 
ΝΥΧΤΟΦΥΛΑΚΑΣ 

Κύριο καθήκον του νυχτοφύλακα είναι η επίβλεψη των 
μαθητών οικοτρόφων. 

Παράλληλα με τα καθήκοντά του ευθΟνεται για τη φύ¬ 
λαξη και ασφάλεια όλων των χώρων και εγκαταστάσεων 
και υλικών του κτιρίου. Επίσης ευθύνεται για κάθε απώ¬ 
λεια ή φθορά σε υλικά, πράγματα ή εγκαταστάσεις της 
Μαθητικής Εστίας κατά τη διάρκεια της υπηρεσίας του 
Ειδικότερα: 

1. Ευθύνεται για την τήρηση του ωραρίου νυχτερινής ει¬ 
σόδου, κατάκλισης και έγερσης των οικοτρόφων, σύμ¬ 
φωνα με το ισχύον πρόγραμμα. 

2. Διενεργεί κάθε βράδυ έλεγχο των παρόντων και απά¬ 
ντων και τους αναφέρει στο βιβλίο συμβάντων. 


3 Επισκέπτεται κατά τη διάρκεια της νύχτας τους υπνο- 
θαλάμους των μαθητών προκειμένου να επιληφθεί εκτά¬ 
κτων περιστατικών. 

4. Ενεργεί για την άμεση κλήση ιατρού σε περίπτωση 
ασθένειας σικοτρόφου ή τη μεταφορά του σε νοσοκο¬ 
μείο. 

5 Ελέγχει τους χώρους του κτιρίου και εφόσον διαπι¬ 
στώσει βλάβες, διαρροές, πυρκαίά, διάρρηξη κ.λ.π„ φρο¬ 
ντίζει για την έγκαιρη κλήση της πυροσβεστικής ή της 
αστυνομίας, ειδοποιώντας ταυτόχρονα και τον αρμόδιο 
Διευθυντή. 

6· Φροντίζει για την έγκαιρη παρασκευή του πρωινού 
ροφήματος. 

"Αρθρο 14 

ΕΙΣΑΓΩΓΗ ΟΙΚΟΤΡΟΦΩΝ 

Για την εισαγωγή στη Μαθητική Εστία απαιτούνται: 

1 ■ Υπηρεσιακό σημείωμα του Διευθυντή της Σχολής 
στην οποία φοιτά ο μαθητής όπου θα αναφέρονται το ονο¬ 
ματεπώνυμό του, το όνομα πατρός του μαθητή, η ειδικό¬ 
τητα και η τάξη. 

2. Υπεύθυνη δήλωση του γονέα ή κηδεμόνα άτι αναλαμ¬ 
βάνει όλες τις ευθύνες που ισχύουν από τον παρόντα κα¬ 
νονισμό η οποία θα συμπληρώνεται κατά την ώρα εγγρα¬ 
φής του μαθητή στη Μαθητική Εστία. Η εισαγωγή στη Μα¬ 
θητική Εστία θα γίνεται ύστερα από απόφαση του προϊ¬ 
σταμένου και του Κοινωνικού Λειτουργού βάσει πίνακος 
που θα εκδίδεται με κοινωνικοοικονομικά κριτήρια του μα¬ 
θητή και δευτερευάντως με τη σειρά επιτυχίας στη Σχολή 
μέχρι συμπλήρωσης του αριθμού των κενών θέσεων. 

Προτεραιότητα για την εισαγωγή στη Μαθητική Εστία 
έχουν οι πρωτοετείς και οι άνεργοι. 

Άρθρο 15 

ΥΠΟΧΡΕΩΣΕΙΣ ΟΙΚΟΤΡΟΦΩΝ 

1. Οι οικότροφοι υπσχρεούνται να παρακολουθούν 
ανελλιπώς τα μαθήματα της Σχολής στην οποία φοιτούν 
και την πρακτική εξάσκηση στον τόπο εργασίας που έγουν 
τοποθετηθεί. 

2. Οι μαθητές θα δέχονται επισκέψεις στους χώρους 
που έχουν διαμορφωθεί γι’ αυτό το σκοπό ύστερα από συ¬ 
νεργασία με τον Δ/ντή και την επιτροπή των οικοτρά- 
φων. 

3. Δεν επιτρέπεται η εντός των δωματίων φύλαξη τρο¬ 
φίμων τα οποία αλλοιώνονται ή αντικειμένων τα οποία εί¬ 
ναι επικίνδυνα. 

4. Για λόγους υγείας και ασφάλειας το κάπνισμα εντός 
της Μαθητικής Εστίας δεν επιτρέπεται. 

5. Δεν επιτρέπεται στους οικοτρόφους να διανυκτερεύ- 
ουν εκτός της Μαθητικής Εστίας χωρίς άδεια. 

δ. Κάθε οικότροφος οφείλει να συμβάλλει στην τήρηση 
της καθαριότητας της Μαθητικής Εστίας κα· ειδικότερα 
των δωματίων (στρώσιμο κρεβατιών, τακτοποίηση ατομι¬ 
κών ειδών, κ.λ.π ). 

7. Κάθε ζημιά προξενούμενη στο κτίριο, τις εγκαταστά¬ 
σεις και τα έπιπλα απά υπαιτιότητα ή αμέλεια των οικοτρό- 
φων υποχρεώνει τον υπεύθυνο να τις αντικαταστήσει με 
δικές του δαπάνες. Επίσης είναι υπόλογος και υπεύθυνος 
έγαντι της Μαθητικής Εστίας για τα υλικά που χρεώνεται 
απά αυτήν. 

8. Δεν επιτρέπεται ατούς οικοτρόφους να επεμβαίνουν 

για την αποκατάσταση των ζημιών σε έπιπλα, μηχανήματα 
ή εγκαταστάσεις της Μαθητικής Εστίας. 

9. Οι οικότροφοι δικαιούνται να παίρνουν άδειες μετά¬ 
βασης στις οικίες τους ή στις οικίες των κηδεμόνων τους 
κατά τις μη εργάσιμες ημέρες ή σε έκτακτες κατά την 
κρίση του Δ/ντή περιπτώσεις, εφόσον υπάρχει έγγραφη 
συγκατάθεση των γονέων του ή των κηδεμόνων τους. 

10. Οι οικότρσφοι εφόσον το επιθυμούν, μπορούν να 
παραδίδουν προς φύλαξη, σε υπάλληλο που θα έχει ορι- 
σθεΐ, χρήματά τους και άλλα πολύτιμα είδη τους, γνωρίζο¬ 
ντας αυτό στον Δ/ντή της Μαθητικής Εστίας ή να καταθέ¬ 
τουν τα χρήματά τους στο ταμιευτήριο ή στις τράπεζες. Σε 
περίπτωση κλοπής των ειδών που δεν φυλάγονται η Μα¬ 
θητική Εστία δεν φέρνει καμία ευθύνη. 

11. Οι οικότροφοι οφείλουν να αλλάζουν στις οριζόμε¬ 
νες ημέρες και ώρες τα σεντόνια τους και τις μαξιλαροθή¬ 
κες τους παραδίδοντας αυτά στον αρμόδιο υπάλληλο. 

12. Όταν αρρωστήσουν υπσχρεούνται να εγγρφούν το 
πρωί στην κατάσταση ασθενών και να μην απομακρυνθούν 
από το κρεβάτι τους μέχρις ότου, με τη φροντίδα της Νο¬ 
σοκόμου ή τον Επιτηρητή, μεταφερθούν, εάν είναι ανάγκη 
στο Νοσοκομείο, ή επί ελαφρός ασθένειας, στο αναρρω¬ 
τήριο της Μαθητικής Εστίας. 

13. Οι οικότροφοι πρέπει να συμπεριφέρονται ευπρε- 
πώς στο προσωπικό της Μαθητικής Εστίας και στους άλ¬ 
λους οικοτρόφους και να μη θίγουν με λόγια ή έργα την 
τιμή και την υπόληψη τόσο των υπαλλήλων όσο και τωνσυ- 
νοικοτρόφων τους. Επίσης να υπακούουν στις εντολές 
της Διεύθυνσης. 

Άρθρο 16 

ΔΙΚΑΙΩΜΑΤΑ ΟΙΚΟΤΡΟΦΩΝ 

1. Οι οικότροφοι μπορούν να θέτουν υπόψη του Δ/ντή 
της Μαθητικής Εστίας προβλήματά τους ή τη γνώμη τους 
για μέτρα που αφορούν τη διαβίωσή τους μέσω των εκλεγ¬ 
μένων επιτροπών των οικοτρόφων αλλά και ατομικά. 

2. Οι οικότροφοι μπορούν να συμμετέχουν σε ομάδες 
εργασίας, ψυχαγωγίας, κ.λ.π. 

Άρθρο 17 

ΚΥΡΩΣΕΙΣ ΚΑΤΑ ΟΙΚΟΤΡΟΦΩΝ 

Στους μαθητές οικοτρόφους που δεν πειθαρχούν στον 
παρόντα κανονισμό της Εστίας και των οποίων η συμπερι¬ 
φορά εντός της Μαθητικής Εστίας δημιουργεί προβλή¬ 
ματα, επιβάλλονται οι παρακάτω κυρώσεις: 

1. Παρατήρηση. 

2. Απομάκρυνση από τη Μαθητική Εστία, προσωρινή ή 
οριστική. 

Άρθρο 18 

ΑΠΟΜΑΚΡΥΝΣΗ ΟΙΚΟΤΡΟΦΩΝ 
ΑΠΟ ΤΗ ΜΑΘΗΤΙΚΗ ΕΣΤΙΑ 

Οι οικότροφοι απομακρύνονται από τη Μαθητική Εστία 
προσωρινό ή οριστικά χωρίς να μπορούν να επανέλθουν σ' 
αυτή ή σε άλλη του Οργανισμού εφόσον: 

1. Υπέπεσαν σε σοβαρά παραπτώματα που αφορούν 
την τάξη, το ήθος, την ευπρέπεια και την πειθαρχία. 

2. Δεν συμμορφώνονται κατ' επανάληψη προς τα οριζό¬ 
μενα από τον παρόντα κανονισμό ή τις αποφάσεις και οδη¬ 
γίες του Διευθυντή και το προσωπικό της Μαθητικής 


Εστίας. 

3. Προσβάλλουν με λόγια ή με έργα την τιμή ή την υπό¬ 
ληψη άλλων οικοτρόφων ή του προσωπικού της Μαθητι¬ 
κής Εστίας ή κατ’ επανάληψη ενοχλούν και παρεμποδί¬ 
ζουν τη μελέτη και τη διαβίωση των υπολοίπων οικοτρό- 
φων. 

4. Δεν προείχθησσν για οποιοδήποτε λόγο, εκτός των 
λόγων υγείας ή άλλου σοβαρού λόγου αποδεικνυομένου 
με έκθεση κοινωνικής έρευνας και ύστερα από απόφαση 
του Διοικητή. 

5. Υπερέβησαν στη Σχολή τους το εκάστοτε οριζόμενο 
όριο απουσιών πλην των περιπτώσεων που οι απουσίες 
πραγματοποιήθηκαν για σοβαρούς λόγους αποδεικνυομέ- 
νων με έκθεση κοινωνικής έρευνας και κατόπιν απόφασης 
του Διοικητή. 

6. Πραγματοποιήθησαν αδικαιολόγητα τρεις συνολικά 
διανυκτερεύσεις εκτός Μαθητικής Εστίας κατά τη διάρ¬ 
κεια του τρέχοντος σχολικού έτους. 

7. Συντρέχουν σοβαροί λόγοι υγείας που δεν επιτρέ¬ 
πουν την παραμονή τους στη Μαθητική Εστία. Η απόφαση 
για την απομάκρυνση παίρνεται μετά από σύγκληση επι¬ 
τροπής αρμοδίων παραγόντων. Η επιτροπή αποτελείται 
από τον Δ/ντή της Μαθητικής Εστίας ο οποίος προε¬ 
δρεύει, από τον Κοινωνικό Λειτουργό, εφόσον υπηρετεί, 
τους αρμοδιότερους για το συγκεκριμένο περιστατικό 
υπαλλήλους π.χ. Νοσοκόμα, Επιτηρητή, Νυχτοφύλακα 
κ.λ.π. καθώς επίσης και εκπρόσωπο της επιτροπής οικο- 
τρόφων. 

Η απόφαση με πρακτικό και συνημμένη έκθεση κοινωνι¬ 
κής έρευνας υποβάλλεται στη Δ/νση Εκπαίδευσης για 
έγκριση, μέσω της αρμάδιας Περιφερειακής Δ/νσης. 

Σε απόλυτα εξαιρετικές περιπτώσεις την απόφαση για 
απομάκρυνση παίρνει αυθημερόν ο Δ/ντής της Μαθητικής 
Εστίας μετά από σύμφωνη γνώμη της αρμόδιας Δ/νσης 
της Διοίκησης του Οργανισμού. 

Αρθρο 10 

ΔΙΑΔΙΚΑΣΙΑ ΑΠΟΜΑΚΡΥΝΣΗΣ 

1. Η απόφαση απομάκρυνσης οικοτρόφου από τη Μα¬ 
θητική Εστία κοινοποιείται εγγράφως: 

α. Στον ενδιαφερόμενο ο οποίος σε ορισμένη προθε¬ 
σμία πρέπει να εγκαταλείψει τη Μαθητική Εστία. 

β. Στον γονέα ή κηδεμόνα του οικοτρόφου. 

γ. Στη Σχολή στην οποία φοιτά ο οικότροφος. 

2. Τον απομακρυνόμενο παραλαμβάνει από τη Μαθη¬ 
τική Εστία ο γονέας ή κηδεμόνας του, υπογράφοντας σχε¬ 
τική δήλωση. 

-♦- 

Αριθ. Υ4β/οικ.1072 (2) 

Τροποποίηση της Υ4β/οικ. 9239/20.9.94 απόφασης Υπ. 

Υγείας, Πρόνοιας και Κοιν. Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 31 του Ν. 
2072/92 (ΦΕΚ 125/Α/23.7.92). 

2. Το αριθ. 376/88 Π.Δ. (ΦΕΚ 169 /Μ 17.8.88) «περί 
οργανισμού του Εθνικού Κέντρου Άμεσης Βοήθειας». 

3. Την αριθ. ΔΥ3α/οικ. 370/13 7.94 (ΦΕΚ 550/Β7Θ4) 
Κοινή Απόφαση του Πρωθυπουργού και του Υπουργού 

Υγείας, Πρόνοιας και Κοιν. Ασφαλίσεων «περί ανάθεσης 
αρμοδιοτήτων στους Υφυπουργούς Υγείας και Πρόνοιας», 
αποφασίζουμε: 

1. Η περίπτωση (4) της παραγράφου θ, της αριθ. Υ4β/ 
οικ. 9239/20.9.94 Απόφασης (ΦΕΚ 727/Β/27.9.94) 
«Διαδικασία, τρόπος, φορείς και άλλες λεπτομέρειες για 
την μεταφορά με αεροπορικά ή πλωτά μέσα, βαρία ασθε¬ 
νών σε νοσηλευτικά ιδρύματα» καταργείται. Κατά τα λοιπά 
η πιο πάνω απόφαση ισχύει ως έχει. 

Η απόφαση αυτή να δημοσιευθεΐ στην Εφημερίδα της 
Κυβερνήοεως. 

Αθήνα, 30 ΙανουαρΙου 1995 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

- ♦ - 

Α ριθ. 140/61 (3) 

Αύξηση ασφαλίστρου εξαγοράς προϋπηρεσιών του Τα¬ 
μείου Αρωγής Υπαλλήλων Υπουργείων Προεδρίας Κυ- 

βερνήσεως και Εξωτερικών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 8 του άρθρου 1 του Ν. 
2042/92 (Α' 75). 

2. Τα άρθρα 23 παρ. 1 στοιχ. στ' και 24 παρ. 1 και παρ. 2 
στοιχ. γ', 26 παρ. 1 και 27 παρ, 1 στοιχ. δ' του Ν. 1558/ 
1985 (Α' 137). 

3. Τις διατάξεις του άρθρου 27 του Ν. 2081/1992 (Α' 
154), 

4. Το γεγονός ότι από τις διατάξεις αυτής της απόφασης 
δεν προκαλεΐται δαπάνη σε βάρος του Κρατικού Προϋπο¬ 
λογισμού και του Προϋπολογισμού του Ταμείου Αρωγής 
Υπαλλήλων Υπουργείων Προεδρίας Κυβερνήοεως και 
Εξωτερικών. 

5. Την 2024/26.10.1993 (ΦΕΚ 833/Τ.Β726.10.1993) 
κοινή απόφαση του Πρωθυπουργού και του Υπουργού 
Υγείας, Πρόνοιας και Κοιν. Ασφαλίσεων. 

6. Τις διατάξεις του Π.Δ/τος 213/92 (Α' 102). 

7. Την γνώμη του Δ.Σ. του Ταμείου Αρωγής Υπαλλήλων 
Υπουργείων Προεδρίας Κυβερνήοεως και Εξωτερικών 
που διατυπώθηκε στην υπ’ αριθ. 423/18.12.1994 από¬ 
φασή του, αποφασίζουμε: 

Τα υπό του άρθρου 9 του Ν.Δ. 95/73 (Α' 169) προβλε- 
πομενα ποσοστά ασφαλίστρου, για την αναγνώριση προϋ¬ 
πηρεσίας, όπως αυτά ισχύουν, καθορίζονται για το Ταμείο 
Αρωγής Υπαλλήλων Υπουργείων Προεδρίας Κυβερνή¬ 
οεως και Εξωτερικών σε πέντε (5) τοις εκατό (5%). 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 31 ΙανουαρΙου 1995 

ο ΥΦΥΠΟΥΡΓΟΣ 

ΦΟΙΒΟΣ ΪΩΑΝΝΙΔΗΣ 


Αριθ. 144/1863 (4) 

Αύξηση ασφαλίστρου εξαγοράς προϋπηρεσιών του Τα¬ 
μείου Αρωγής Υπαλλήλων Αρμοδιότητας Υπουργείου 
Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 8 του άρθρου 1 του Ν. 
2042/92 (Α' 75). 

2. Τα άρθρα 23 παρ. 1 στοιχ. στ' και 24 παρ. 1 και παρ. 2 
στοιχ. γ', 26 παρ. 1 και 27 παρ. 1 στοιχ. δ' του Ν. 1558/ 
1985 (Α' 137). 

3. Τις διατάξεις του άρθρου 27 του Ν. 2081/1992 (Α' 
154). 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού και του Προϋπολογισμού του Ταμείου Αρωγής 
Υπαλλήλων Αρμοδιότητας Υπουργείου Εθνικής Παιδείας 
και θρησκευμάτων. 

5. Την 2024/26.10.1993 (ΦΕΚ 833/Τ.Β726.10.1993) 
κοινή απόφαση του Πρωθυπουργού και του Υπουργού 
Υγείας, Πρόνοιας και Κοιν. Ασφαλίσεων. 

6. Τις διατάξεις του Π.Δ/τος 213/92 (Α' 102). 

7. Την γνώμη του Δ.Σ. του Ταμείου Αρωγής Υπαλλήλων 
Αρμοδιότητας Υπουργείου Εθνικής Παιδείας και θρη¬ 
σκευμάτων που διατυπώθηκε στην υπ’ αριθ. 1926/ 
25.10.1994 απόφασή του, αποφασίζουμε: 

Τα υπό του άρθρου 9 του Ν.Δ. 95/73 (Α' 169) προβλε- 
πόμενα ποσοστά ασφαλίστρου, για την αναγνώριση προϋ¬ 
πηρεσίας, όπως αυτά ισχύουν, καθορίζονται για το Ταμείο 
Αρωγής Υπαλλήλων Αρμοδιότητας Υπουργείου Εθνικής 
Παιδείας και θρησκευμάτων σε πέντε (5) τοις εκατό (5%). 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 31 ΙανουαρΙου 1995 

Ο ΥΦΥΠΟΥΡΓΟΣ 

ΦΟΙΒΟΣ ΙΟΑΝΝΙΔΗΣ 
-♦- 

Αριθ. 156/ 36 (5) 

Αναγνώριση και εξαγορά στο Ταμείο Επικουρικής Ασφάλι¬ 
σης και Πρόνοιας Προσωπικού Ελληνικής Ραδιοφωνίας 
- Τηλεόρασης και Τουρισμού, του χρόνου για τον οποίο 
επιστράφηκαν οι εισφορές. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 13 του Ν. 
1405/83 (Α' 180). 

2. Τα άρθρα 23 παρ. 1 στοιχ. στ' και 24 παρ. 1 και παρ. 2 
στοιχ. γ', 26 παρ. 1 και 27 παρ. 1 στοιχ. δ’ του Ν. 1558/ 
1985 (Α' 137). 

3. Τις διατάξεις του άρθρου 27 του Ν. 2081/1992 (Α' 
154). 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Προϋπολογισμού 
του Ταμείου Επικουρικής Ασφάλισης και Πρόνοιας Προ¬ 
σωπικού Ελληνικής Ραδιοφωνίας - Τηλεόρασης και Του ¬ 
ρισμού. 

5. Την 2024/26.10.1993 {ΦΕΚ 833/τ.Β72β.10.1993) 
κοινή απόφαση του Πρωθυπουργού και του Υπουργού 
Υγείας, Πρόνοιας και Κοιν. Ασφαλίσεων. 

6. Το άρθρο 15 του Π.Δ. 213/1992 (Α’ 102). 

7. Την γνώμη του Δ.Σ. του Ταμείου Επικουρικής Ασφά¬ 
λισης και Πρόνοιας Προσωπικού Ελληνικής Ραδιοφωνίας 
- Τηλεόρασης και Τουρισμού που διατυπώθηκε στην αριθ. 
36/25.10.1994, θ.8ο, συνεδρίασή του. 

8. Τη γνωμοδότηση του Συμβουλίου Κοινωνικής Ασφα¬ 
λείας που διατυπώθηκε στην 55η/7.12.1994 συνεδρίασή 
του της ΚΖ περιόδου, αποφασίζουμε: 

Ι.α) Ασφαλισμένοι του Ταμείου Επικουρικής Ασφάλι¬ 
σης και Πρόνοιας Προσωπικού Ελληνικής Ραδιοφωνίας - 
Τηλεόρασης και Τουρισμού μπορούν με αίτησή τους να 
αναγνωρίσουν το χρόνο για τον οποίο τους επιστράφηκαν 
οι ασφαλιστικές εισφορές ασφαλισμένου, σύμφωνα με τις 
διατάξεις του άρθρου 13 του Ν. 1405/83. 

β) Το ύψος της εισφοράς για την παραπάνω αναγνώριση 
καθορίζεται για κάθε εξαγοραζόμενο μήνα σε ποσοστό 
5% επί των τακτικών αποδοχών που καταβάλλονται στον 
ενδιαφερόμενο κατά τον χρόνο υποβολής της αίτησης, 
σύμφωνα και με την παρ. 2 του άρθρου 8 του Π.Δ. 768/79 
που εφαρμόζεται σε κάθε περίπτωση αναγνώρισης προϋ¬ 
πηρεσίας. 

Σε περίπτωση που ο ασφαλισμένος δεν απασχολείται 
κατά το χρόνο υποβολής της αίτησης ή έχει αλλάξει επάγ¬ 
γελμα, τότε η παραπάνω εισφορά υπολογίζεται επί των 
αποδοχών που προβλέπονται από την Συλλογική Σύμβαση 
ή το μισθολόγιο της υπηρεσίας που υπηρετούσε ως ασφα¬ 
λισμένος του ΤΕΑΠΠΕΡΤΤ ανάλογα με τον χρόνο ασφάλι¬ 
σής του στο Ταμε ίο όπως ισχύει κατά τον χρόνο υποβολής 
της αίτησης, οι οποίες σε καμμία περίπτωση δεν μπορεί 
να είναι κατώτερες από τις αποδοχές του ανειδίκευτου 
εργάτη. 

γ) Το ποσό εξαγοράς που προκύπτει σύμφωνα με τα 
ανωτέρω, καταβάλλεται εφάπαξ από τον ασφαλισμένο 
μέσα σε διάστημα 2 μηνών από την κοινοποίηση της από¬ 
φασης του Δ.Σ. 

Σε περίπτωση μη καταβολής του ποσού της εξαγοράς 
εντός της ανωτέρω προθεσμίας ο ασφαλισμένος δεν χά¬ 
νει το δικαίωμα της αναγνώρισης του χρόνου αυτού, αλλά 
δύναται για μία ακόμη φορά να υποβάλλει αίτηση, οπότε 
το ποσό της εξαγοράς επανυπολογίζεται βάσει των τρε- 
χουσών αποδοχών της ημερομηνίας της υποβολής της 
νέας αίτησης. 

ε) Η αναγνώριση του παραπάνω χρόνου γίνεται μόνο για 
τον Κλάδο Επικουρικής Ασφάλισης του Ταμείου και σε 
καμμία περίπτωση δεν ισχύει για τον Κλάδο Πρόνοιας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουαρίου 1995 

Ο ΥΦΥΠΟΥΡΓΟΣ 

ΦΟΙΒΟΣ ΙΟΑΝΝΙΔΗΣ 

-♦- 

Αριθ. Ε.Κ.1034 (6) 

Παροχή αδείας για την αύξηση με δημόσια εγγραφή του 
μετοχικού κεφαλαίου της «ΑΣΠΙΣ ΕΠΕΝΔΥΤΙΚΗ 
Α.Ε.Ε.Χ.» και την εισαγωγή των μετοχών της στην κύρια 
αγορά του Χρηματιστηρίου Αξιών Αθηνών και για την 
τροποποίηση του άρθρου 5 του καταστατικού της. 

(Απόφαση της 29ης/10.1.1995 συνεδριάσεως 
του Δ.Σ. της Επιτροπής Κεφαλαιαγοράς, θέμα 3ο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/1920 
«περί Ανωνύμων Εταιρειών», όπως τροποποιήθηκε, συ¬ 
μπληρώθηκε και ισχύει σήμερα. 

2. Τις διατάξεις του άρθρου 3 και του άρθρου 78 παρ. 1 β 
του Ν. 1969/1991 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιόνσεως της Κεφαλαιαγοράς και άλλες διατάξεις», 
όπως τροποποιήθηκε, συμπληρώθηκε και ισχύει σήμερα 
με το άρθρο 18 του Ν. 2198/94 ΦΕΚ 43Α. 

3. Τις διατάξεις της παρ. 3 του άρθρου 3 του Π.Δ. 350/1985 
«περί καθορισμού των προϋποθέσεων εισαγωγής κινητών 
αξιών στο Χρηματιστήριο Αξιών Αθηνών» όπως ισχύει. 

4. Το πρακτικό της Έκτακτης Γενικής Συνέλευσης της 
11.10.94 της εταιρείας. 

5. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της από 15.12.1994 συνεδρίασης του Δ.Σ. του 
Χ.Α.Α. 

6. Σχετική εισήγηση του Ε. Ξανθάκη, αποφασίζει ομό¬ 
φωνα: 

Παρέχει την άδεια στην εταιρεία «ΑΣΠΙΣ ΕΠΕΝΔΥΤΙΚΗ 
Α.Ε.Ε.Χ.» α) για την αύξηση του μετοχικού κεφαλαίου της 
κατά δρχ. 250.000.000, δια δημοσίας εγγραφής και την 
εισαγωγή των μετοχών της στην κύρια αγορά του Χρηματι¬ 
στηρίου Αξιών Αθηνών. Η άδεια αφορά την έκδοση 
250.000 νέων κοινών ανωνύμων μετοχών, ονομαστικής 
αξίας δρχ. 1.000 και τιμής διάθεσης δρχ. 1.015 εκάστη. 

Τα συνολικά έσοδα της εταιρείας από την ανωτέρω αύ¬ 
ξηση θα ανέλθουν στο ποσό των δρχ. 253.750.000, 
β) για την τροποποίηση του άρθρου 5 του καταστατικού 
της που αφορά στην ανωτέρω αύξηση. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 
Κ. ΓΕΩΡ ΓΟΥΤΣΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00" έως 13.00" 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωυού51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, αηό 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

5.500 


τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









